ועדת הכנסת, כנסת 24, פרוטוקול מספר 19, 2021-10-04 10:30

ניר אורבך: בוקר טוב, חורף בריא.

ניר אורבך: אני שמח לפתוח את הישיבה הראשונה של ועדת הכנסת במושב השני של הכנסת ה-24.

ניר אורבך: היום יום שני, כ"ח בתשרי תשפ"ב, ה-4 באוקטובר 2021.

ניר אורבך: לפני שאני אעביר את רשות הדיבור לירדנה על הסעיף הראשון בסדר-היום, אני רוצה לדבר פה על הנושא של התו הירוק של חברי הכנסת.

מאיר פרוש: רציתי הצהרה מדינית שלך, שבזמנך זה לא יהיה.

מאיר פרוש: על מה דיברת?

ניר אורבך: כן, אבל אני פה - - -

מאיר פרוש: בוא תחמם את הלב קצת.

מאיר פרוש: לא, בנוכחות כולם.

ניר אורבך: אם תרצה, הרב פרוש, אני אחרי זה אתן הצהרה מדינית.

ניר אורבך: כדי להדגים את חשיבות הנושא אני רוצה לצטט מהתלמוד הבבלי, מסכת שבת דף קי"ד עמ' א'.

ניר אורבך: כתוב שם: ואמר ר' חייא בר אבא, אמר ר' יוחנן: כל תלמיד חכם שנמצא רבב על בגדו חייב מיתה.

ניר אורבך: אז כמובן שיש את הפירוש הפשוט של בגד שהוא מלוכלך, אבל אני חושב שבהקבלה לתלמידי חכמים בתקופת התלמוד - - -

מאיר פרוש: אתה יודע מה האדמו"ר מקוצק אמר על זה?

מאיר פרוש: על דבר אחד הוא חייב מיתה, צריך שיהיה הרבה דברים.

ניר אורבך: אז אני חושב שהיום בהקבלה נבחר ציבור הוא דמות ציבורית שאמור לשמש דוגמה אישית לאזרחי המדינה.

ניר אורבך: "נמצא רבב על בגדו" – אנחנו יכולים כמובן לפרש את זה באופן הפשוט, אבל גם אפשר לפרש את זה בדוגמה שהוא משמש בהתנהגות שלו.

ניר אורבך: תלמיד חכם, נבחר ציבור, צריך להתנהג בצורה הנקייה ביותר ולתת דוגמה אישית לכל אזרחי המדינה.

ניר אורבך: ואני מאמין שכנבחרי ציבור זה מה שמצופה מאיתנו.

ניר אורבך: כמו שמצופה מאיתנו להתנהג בהתנהגות אתית וממלכתית, אז אנחנו צריכים לשמש דוגמה גם בשלל הנושאים שעומדים על סדר-היום.

ניר אורבך: אני חושב שהתו הירוק שנופל ממש בגדר של ונשמרתם מאוד לנפשותיכם, אז אנחנו כחברי כנסת צריכים לשמש דוגמה אישית.

ניר אורבך: ברשותכם, אני מציג כאן את התו הירוק שלי, ובעזרת השם אני גם אעביר אותו למשמר הכנסת, כדי שכל פעם שאני אכנס אז גם אשמח להיבדק.

ניר אורבך: ברשותכם, מאחר שאנחנו הולכים על הנושא החיובי, אז אני גם מרשה לעצמי להקריא את רשימת חברי הכנסת שהציגו את התו הירוק ברשתות החברתיות.

ניר אורבך: ואני מראש מבקש סליחה מכאלה שאולי פספסתי, וכמובן מחברי כנסת שלא יכולים מכל מיני סיבות לעבור או את החיסון או את הקבלה של התו הירוק.

ניר אורבך: אז זה חברי הכנסת והשרים יאיר לפיד, מיקי לוי, אלכס קושניר, גלעד קריב, צחי הנגבי, יום טוב כלפון, שירלי פינטו, ולדימיר בליאק, רם בן ברק, יוראי להב, רון כץ, טטיאנה מזרסקי, ענבר בזק, משה טור פז וסימון דוידסון.

ניר אורבך: וגם כמובן יושבת-ראש הקואליציה עידית סילמן, שהריצה ברשתות ומול חברי הכנסת את הנושא הזה.

ניר אורבך: ועכשיו נעבור לעניינים שעל סדר-היום.

בועז טופורובסקי: רק נוסיף, כל סיעת יש עתיד עם תו ירוק, מציגה בכניסה לכנסת.

ניר אורבך: מעולה.

ניר אורבך: חבר הכנסת בועז טופורובסקי, תודה רבה.

ניר אורבך: חשוב מאוד.

ניר אורבך: אז אני מצרף את כל סיעת יש עתיד.

מאיר פרוש: מה צריך להראות פה עכשיו?

מאיר פרוש: את התו הירוק?

מאיר פרוש: עוד לא הנפקתי חדש, אבל יש לי.

ניר אורבך: מצוין.

ניר אורבך: אז אני מציין גם את חבר הכנסת הרב פרוש.

מאיר פרוש: מה החידוש?

ניר אורבך: לא חידוש.

ניר אורבך: הרב פרוש, על פי החסינות שיש לנו אנחנו לא אמורים להיבדק.

ניר אורבך: אני חושב שיהיה טוב אם נחרוג מהחסינות בנושא הזה.

מאיר פרוש: הבעיה שאם אין לך את זה אתה עוד מעט מנוע מלהסתובב במדינה.

מאיר פרוש: אז יש לנו.

ניר אורבך: מדברים כרגע על פה.

ניר אורבך: טוב, נרד לעניינים השוטפים.

ניר אורבך: הצענו הצעה, שתעמוד פה גם על סדר-היום מול האופוזיציה.

ניר אורבך: בסופו של דבר אנחנו גם מציעים להוסיף נציג בוועדת העבודה והרווחה, שהיא אחת הוועדות החשובות בכנסת.

ניר אורבך: היא נוגעת בכלל אזרחי ישראל ברמה היומית.

מאיר פרוש: הינה, תו ירוק שלי גם כן.

מאיר פרוש: עד ה-31 בדצמבר 2021.

ניר אורבך: מצוין.

ניר אורבך: אני מוסיף אותך לרשימה בשמחה.

רם שפע: אתה יכול להוסיף גם את תעודת המחלים שלי.

ניר אורבך: כן, ונמצא איתנו פה חבר הכנסת רם שפע.

ניר אורבך: ברוך רופא חולים.

ניר אורבך: חזר אלינו אחרי שנמצא חיובי.

רם שפע: תודה.

ניר אורבך: אנחנו מציעים פה על הקמת שלוש ועדות, בשיתוף עם חברי האופוזיציה – אני מדגיש בשיתוף – זה לא שאנחנו מחליטים לבד אלא בשיתוף.

ניר אורבך: אנחנו יושבים יחד על הנושאים שבוערים לעם ישראל, אזרחי ישראל, ואנחנו רוצים לתת להם מענה: ניצולי השואה, נוער בסיכון, קידום פריפריה, זהירות בדרכים, שגם פה חבר הכנסת בועז טופורובסקי מתעסק בזה ברמה היום-יומית.

ניר אורבך: ובאמת יש הרבה נושאים שצריך לעבוד עליהם, להעמיק בהם, ולנסות למצוא פתרונות חקיקה, ולצערי האופוזיציה כרגע בחרה שלא לשחק בהם.

ניר אורבך: צריך להעמיד את הדברים על דיוקם, אנחנו כרגע עומדים בוויכוח על הוספת חבר נוסף לוועדת הכספים.

ניר אורבך: זה חשוב, אבל זה לא הכי חשוב, יש דברים יותר חשובים, וחבל שאנחנו כרגע לא נמצאים בהתנהלות השוטפת הרגילה של הכנסת.

ניר אורבך: אני קורא שוב כאן לחבריי באופוזיציה: בואו נמצא את הדרך לעבוד ביחד, נקים את הוועדות.

מאיר פרוש: אני מבקש לומר משהו.

ניר אורבך: בוודאי.

ניר אורבך: ניתן לוועדות של הכנסת לעבוד ולשרת את אזרחי מדינת ישראל ונתחשב בצרכים שלהם.

ניר אורבך: האופוזיציה עושה את שלה, מנסה לעשות את שלה, וזה בסדר, אבל לא להשתתף בוועדות - - -

בועז טופורובסקי: הגישו עתירה לבג"ץ היום עוד פעם.

ניר אורבך: היום ראיתי שהם ביקשו מבג"ץ לזרז את הפסיקה.

ארבל אסטרחן: לתת פסק דין.

ניר אורבך: אני מאוד מצטער שהייתה פנייה לבג"ץ דווקא על ידי חברים שכל הזמן מדברים על הנושא של התערבות יתר של בג"ץ בעבודת הכנסת.

ניר אורבך: אני חושב שזה דבר לא בריא.

ניר אורבך: אני חושב שגם בדברים קיצוניים לא צריך לפנות לבג"ץ.

ניר אורבך: הכנסת מספיק בוגרת ומספיק מכובדת ומספיק אחראית בשביל לטפל בבעיותיה שלה, וכל פנייה לבג"ץ מחלישה את עבודת הכנסת.

ניר אורבך: אני גם מאוד מקווה ומניח שהשכל הישר יגבר ובג"ץ יחליט שלא להתערב בדבר הזה.

ניר אורבך: אני פונה שוב לאופוזיציה: לא להשתתף בוועדות, לזלזל בעבודה הפרלמנטרית במשך תקופה כל כך ממושכת, אז באמת זה מוזיל את מוסד הכנסת, מזלזל באזרחי ישראל ובבוחרים שבחרו בכם.

ניר אורבך: אני קורא שוב לחבריי באופוזיציה: בואו תגלו אחריות ותצטרפו לוועדות, תמסרו את השמות שלכם, נחדש את העבודה השוטפת של הכנסת.

ניר אורבך: חבר הכנסת פרוש, אני נותן לך להתייחס.

ניר אורבך: אם עוד מישהו רוצה להתייחס, להירשם אצל נועה, ואחר כך מזכירת הכנסת תתחיל את סדר-היום.

מאיר פרוש: על התקן של יושב-ראש קואליציה, יושב-ראש אופוזיציה, אז אני מייצג פה את האופוזיציה כבודד.

מאיר פרוש: אנחנו 120 חברי כנסת, כמובן שמזה נוצרת קואליציה ויש אופוזיציה.

מאיר פרוש: הקואליציה היא זו שנהנית ממה שקרוי, למרות שאני מתכחש לזה, מנעמי השלטון.

מאיר פרוש: לקואליציה הזו יש קרוב ל-30 שרים, יש לה יושבי-ראש ועדות, יש לה סגני שרים.

מאיר פרוש: ביחס של החלוקה חברי כנסת וחברי כנסת, החלק הזה של קואליציה הוא ממש מדושן עונג, הייתי אומר.

מאיר פרוש: מדושן עונג.

מאיר פרוש: מלא תפקידים.

מאיר פרוש: מה נשאר כבר לאופוזיציה?

מאיר פרוש: היא לא יכולה לקבל שום דבר שלא שלה על פי דין.

מאיר פרוש: היא לא יכולה לקבל להיות שר, היא לא יכולה להיות סגן שר.

מאיר פרוש: פשוט לא.

מאיר פרוש: זה החלק של הקואליציה.

מאיר פרוש: ממך לא ציפיתי כחבר כנסת – אתה יושב-ראש ועדה, אבל לא ציפיתי ממך שתגיד שאתה פונה לאופוזיציה, מספיק לשחק את הברוגז הזה.

מאיר פרוש: הקואליציה היא מדושנת עונג, עם בערך 40 או 50 תפקידים.

מאיר פרוש: מ-60 חברי הכנסת שיש לה, כמעט לכולם יש תפקידים.

מאיר פרוש: מה יש לאופוזיציה?

מאיר פרוש: היא מבקשת פשוט את חלקה.

מאיר פרוש: אז אתה אומר לי: מתווכחים.

מאיר פרוש: אני רוצה לראות שמפלגת העבודה או יש עתיד או כל מפלגה אחרת ויתרה על חלקה בחלוקת העוגה.

מאיר פרוש: גם יאיר לפיד, שהיה ראש הדוברים נגד הנורבגי או נגד ממשלה מעל 18 שרים ויתר על משהו?

בועז טופורובסקי: כן.

מאיר פרוש: אז הוא קיבל משהו אחר שאנחנו עוד לא יודעים ונדע.

בועז טופורובסקי: יש לנו 17 חברי כנסת, רשות ועדה - - -

מאיר פרוש: אתה יודע מה, אני חוזר בי ממה שאמרתי על יאיר לפיד.

מאיר פרוש: הקואליציה היא מדושנת עונג עם מלא תפקידים.

מאיר פרוש: מה יש לאופוזיציה?

מאיר פרוש: היא רוצה את חלקה.

מאיר פרוש: לא מקובל שכך יחלקו את ועדת הכספים, או לא מקובל שהקואליציה תאמר לאופוזיציה איזה ועדות היא נותנת לה, והיא נותנת לסיעה שנמצאת באופוזיציה והיא מסדרת לה את העניינים.

מאיר פרוש: ההתנהלות של הקואליציה היא לא התנהלות יפה ביחס של חברים, במה שצריכים לחלק לפי תוצאות בחירות.

מאיר פרוש: לכן הפנייה שלך היא במקום, סליחה שאני אומר לך.

מאיר פרוש: היא לא במקום.

מאיר פרוש: אתה צריך למשוך אותה.

מאיר פרוש: מה שמגיע לאופוזיציה צריכים לתת לאופוזיציה.

מאיר פרוש: סיימתי.

ניר אורבך: תודה רבה.

ניר אורבך: עוד מישהו רוצה להתייחס?

ניר אורבך: אז אנחנו נעבור לנושא הראשון של סדר-היום: סדרי הדיון בישיבת פתיחת המושב השני של הכנסת ה-24, לפי סעיף 20 לתקנון הכנסת.

ניר אורבך: מזכירת הכנסת ירדנה, בבקשה.

ירדנה מלר-הורוביץ: תודה רבה.

ירדנה מלר-הורוביץ: בוקר טוב, חורף טוב ובריא.

ירדנה מלר-הורוביץ: היום אנחנו נפתח את המושב השני של הכנסת ה-24, נשיא המדינה יהיה נוכח, ידבר, ראש הממשלה ימסור את הודעתו.

ירדנה מלר-הורוביץ: וכשיש בפתיחת מושב גם הודעה של ראש הממשלה וגם הצעות אי-אמון, ויש כאלה, של האופוזיציה, אז אנחנו מקיימים דיון משולב.

ירדנה מלר-הורוביץ: וזו הייתה הבקשה שהפניתי לוועדה המכובדת, ופשוט לקבוע את סדרי הדיון.

ירדנה מלר-הורוביץ: אני רוצה להגיד שהדיון הסיעתי, בשנה שעברה כשנפתח המושב הייתה אותה בקשה, והוועדה החליטה על ארבע דקות לסיעה, כי זו הייתה גם על הודעת ראש הממשלה וגם על האי-אמון, אבל אתם סוברנים להחליט.

ירדנה מלר-הורוביץ: אז זו הבקשה.

ירדנה מלר-הורוביץ: תנחו אותנו.

ניר אורבך: אני מציע לאמץ את מה שהיה בכנסות הקודמות – דיון סיעתי משולב עם זמן של ארבע דקות.

ירדנה מלר-הורוביץ: לכל סיעה.

ארבל אסטרחן: זה גם הודעת ראש הממשלה וגם - - -

איתן גינזבורג: מה זה גם?

איתן גינזבורג: בסוף זה אותו דבר, מצד אחד.

איתן גינזבורג: מצד שני, אני לא רואה שהאופוזיציה פה – יש חוקים, והם מעבירים אותם עד 01:00 לפנות בוקר ו-02:00 ו-03:00 לפנות בוקר, וכל דקה היא זהב.

מאיר פרוש: דבר ברור, אני לא שומע מה אתה אומר לאופוזיציה.

רם שפע: מה הטענה - - -

איתן גינזבורג: שהם לא חוסכים מהכנסת את זמני המליאה.

איתן גינזבורג: זה מה שאני אומר.

איתן גינזבורג: ממילא מדובר פה על הודעת ראש הממשלה ואי-אמון, שזה כמעט אותו דבר.

איתן גינזבורג: לכן הייתי חוזר לשלוש דקות, אבל אם אדוני יחליט ארבע אז אני מכבד את אדוני, אבל אני חושב שבמסגרת האופן שבו מתנהלת האופוזיציה ולא מאפשרת למליאה להתנהל - - -

רם שפע: שלא כמנהגי, בניגוד לאיתן, אני חושב שאם יהיו ארבע דקות לכל אחד אז העולם - - -

ארבל אסטרחן: לכל סיעה.

רם שפע: לכל סיעה, כמובן.

מאיר פרוש: רם, כי אתה שמעת אותי ואיתן לא שמע אותי.

רם שפע: אני פשוט הקשבתי.

רם שפע: גם איתן הקשיב.

איתן גינזבורג: לא הייתי פה.

בועז טופורובסקי: אפשר לסגור על 3.5.

איתן גינזבורג: יאללה, ארבע דקות.

ניר אורבך: אני מכבד את העמדה של חבר הכנסת גינזבורג, גם יש בה היגיון, למרות מה שאמר חבר הכנסת פרוש.

ניר אורבך: אבל אני חושב שמאחר שגם מדובר בדיון סיעתי ולא דיון אישי, וגם זה הנוהג שהיה לפחות בכנסות האחרונות, אז אני מציע כן לאמץ את ארבע הדקות כמסגרת הזמן של הדיון הסיעתי המשולב.

ניר אורבך: אז אנחנו נעבור עכשיו להצבעה.

יבגני סובה: על מה אנחנו מצביעים?

ניר אורבך: שלום לך, חבר הכנסת סובה.

רם שפע: אתה יכול להצביע איתנו.

איתן גינזבורג: מה שעושה פרוש – תעשה הפוך.

מאיר פרוש: פרוש לא יכול לעשות כלום.

רם שפע: פרוש לא יכול להצביע.

רם שפע: פרוש, אתה רוצה שאצביע בשבילך?

ניר אורבך: אנחנו עוברים להצבעה.

ניר אורבך: חבר הכנסת סובה, תצטרף אלינו.

ניר אורבך: מי בעד ארבע דקות לדיון הסיעתי המשולב?

ניר אורבך: ירים את ידו.

- דדון: חמישה בעד.

ניר אורבך: מי נגד?

מאיר פרוש: שיירשם כאילו אני מצביע נגד.

מאיר פרוש: שיירשם.

מאיר פרוש: אושר.

ניר אורבך: אני מנסה עוד לעכל מה זה אומר, אבל בסדר.

ניר אורבך: אנחנו עוברים לנושא הבא שעל סדר-היום.

ניר אורבך: יש פה את בקשת יושב-ראש ועדת הכספים, רק אני רציתי שהוא יגיע הנה.

ניר אורבך: אז רומן הלך להביא אותו.

ניר אורבך: אנחנו נעבור בינתיים לסעיף ג': בקשת הממשלה להקדמת הדיון בהצעת חוק שחרור על-תנאי ממאסר (תיקון מס' 17 – הוראת שעה) (תיקון) (הארכת תוקף), התשפ"ב–2021 (מ/1449), בכל הקריאות.

ניר אורבך: בבקשה, עו"ד גולדנברג, תסבירי לנו.

שמרית גולדנברג: מדובר בהוראת שעה.

שמרית גולדנברג: תקופת הוראת השעה תסתיים ב-14 באוקטובר.

שמרית גולדנברג: מכוח הוראת השעה הזאת פועלת היום בשירות בתי הסוהר יחידה מנהלית ייעודית שלמעשה דנה בבקשות לשחרור על תנאי של אסירים שנידונו לתקופות מאסר קצרות, ככלל תקופות של עד שנה.

שמרית גולדנברג: ואנחנו מבקשים בהצעת החוק להאריך את הוראת השעה בשנתיים נוספות.

שמרית גולדנברג: נוצר כאן למעשה סד זמנים עד למועד הפקיעה ולכן מאוד חשוב בעינינו שהצעת החוק תשלים את הליכי החקיקה עד למועד הפקיעה, כך שתהיה רציפות והיחידה תמשיך את הפעולה שלה.

שמרית גולדנברג: אני כן אציין שמצב שבו הדבר הזה לא יקרה, יש לו משמעות עם פוטנציאל של פגיעה בזכויות של אסירים.

שמרית גולדנברג: לאסירים אין זכות להשתחרר על תנאי ממאסר, יש להם זכות שהבקשות שלהם לשחרור על תנאי יידונו במועד.

שמרית גולדנברג: והמשמעות של תום הוראת השעה מבלי שהיא חודשה היא חזרה להסדר המשפטי שנהג קודם לכן, שבו אסירים שנדונו לעונשי מאסר של שלושה עד שישה חודשים עניינם נדון בפני נציב בתי הסוהר, אסירים שעונשי המאסר שלהם הם שישה חודשים ועד 12 חודשים עניינם נדון בפני ועדות השחרורים.

שמרית גולדנברג: החזרה למצב המשפטי הקודם, יש לו משמעויות נכבדות, במיוחד בתקופה הקרובה, בכל מה שקשור ביכולת לקיים את הדיונים כסדרם במועד ביחס לכל אותם אסירים שיצטרכו לחזור לסמכות של ועדת השחרורים או נציבת בתי הסוהר.

שמרית גולדנברג: לכן אנחנו רואים דחיפות וחשיבות בהשלמה של הליכי החקיקה האלה.

איתן גינזבורג: למה זה מגיע רק עכשיו?

ניר אורבך: רגע, חבר הכנסת גינזבורג.

ניר אורבך: קודם כול תודה רבה.

ניר אורבך: אני עושה פה הפסקה בדיון הזה ונחזור אליו תכף.

ניר אורבך: פשוט ביקשתי מיושב-ראש ועדת הכספים אלכס קושניר לבוא לפה כדי להציג את הבקשה שלו.

ניר אורבך: הוא יצא באמצע דיון מוועדת הכספים והוא אמור לחזור אליה, אז ניתן לו עכשיו להציג את זה.

ניר אורבך: מי שירצה להתייחס גם לדבריו של חבר הכנסת קושניר יתייחס, ואז נעבור להצבעה, ואחר כך נחזור חזרה לנושא הזה.

ניר אורבך: אז אנחנו עוברים כרגע לסעיף ב' בסדר-היום: בקשת יושב ראש ועדת הכספים להקדמת הדיון בהצעת חוק מיסוי רווחים ממשאבי טבע (תיקון מס' 3), התשפ"א–2021 (מ/1400), לפני הקריאה השנייה והשלישית.

ניר אורבך: חבר הכנסת קושניר, בבקשה.

ועדת הכספים): תודה רבה, אדוני היושב-ראש.

ועדת הכספים): אני חושב שכולכם שמעתם על קרן העושר, וכולכם שמעתם שקרן העושר פשוט לא מצליחה להתמלא וסוף סוף לקום.

ועדת הכספים): והסיבה לכך נעוצה בכמה גורמים, אבל אחד הגורמים המשמעותיים זה עיכוב בתשלומי המס.

ועדת הכספים): תשלומי המס שאמורים להגיע לקרן העושר אלה תשלומי המס מרווחי היתר של חברות למשאבי הטבע וחברות הנפט.

ועדת הכספים): מה שאנחנו באים לתקן כאן בחוק הזה זה בעצם להגדיר שבמידה ויש מס במחלוקת, אז 75% מהמס הזה משולם לרשות המיסים, עובר לקרן ביניים ואחר כך יעבור גם לקרן העושר.

ועדת הכספים): המשמעות של זה זה זירוז ההליכים להקמת קרן העושר וזירוז ההליכים לצבירת הסכום הזה של מיליארד שקלים.

ועדת הכספים): לכן זה מאוד מאוד דחוף, כי אנחנו מחכים באמת הרבה מאוד זמן, שמענו הרבה מאוד הבטחות סרק על הנושא הזה, באנו פה לעשות את השינוי הזה, והינה אנחנו עושים אותו.

ועדת הכספים): לכן אני מבקש מהוועדה לקבל פטור מחובת הנחה מתוקף דחיפות הנושא.

ועדת הכספים): תודה רבה.

ניר אורבך: תודה רבה.

ניר אורבך: מישהו מחברי הכנסת רוצה להתייחס?

רם שפע: רק להבין מה הפרקטיקה שתקרה מחר בבוקר?

רם שפע: יעבור החוק, מה יהיו ההשלכות המיידיות?

ועדת הכספים): יש היום הרבה מאוד תיקים שמתנהלים בין רשות המיסים לבין אותן חברות שמנצלות את משאבי הטבע, לא רק שלנו אלא בעיקר של הילדים שלנו.

ועדת הכספים): והפרקטיקה היא שהולכים לבתי משפט ומנהלים תיקים מאוד - - - של הרבה מאוד זמן.

רם שפע: מזרזים מולם הליכים - - -

ועדת הכספים): המטרה היא לזרז את התהליכים, להוריד את התמריץ מאותן החברות ללכת לבתי המשפט, ולהגיע להסכמות כמה שיותר מהר, ולהעביר את הכסף לקרן העושר כמה שיותר מהר.

בועז טופורובסקי: אבל מה הדחיפות?

בועז טופורובסקי: זה קשור לתקציב?

ועדת הכספים): אין לזה שום קשר לתקציב.

ועדת הכספים): זה קשור לזה שהבטיחו לנו עשר שנים שקרן העושר תתמלא, והיום חשבנו שהיא ב-700 מיליון, לפני שבועיים שמענו שזה בכלל 400 מיליון, ואנחנו לא מצליחים לגרד את המיליארד.

ועדת הכספים): אחת הסיבות לכך זה שהשומות פשוט לא מגיעות.

ועדת הכספים): תשימו לב לדבר אחד, הקדמת תשלום המס כאן היא לא על מס החברות והיא גם לא על שום מס אחר אלא על מיסים על רווחי היתר, ולכן זה מאוד מאוד חשוב.

איתן גינזבורג: אני אגיד אמירה: אני בעד החוק הזה, זה חוק שכחול לבן דחפו אותו בממשלה הקודמת, השרה אורית פרקש הכהן, גם בממשלה הנוכחית וגם בממשלה הנוכחית.

איתן גינזבורג: החלנו על זה דין רציפות ואנחנו תומכים בחוק הזה בכל מאודנו.

איתן גינזבורג: פרקטית אני לא חושב שזה כל כך חשוב, הדיון הזה עכשיו של הקדמת דיון, כי זה לא יעלה היום לדיון במליאה.

איתן גינזבורג: וממילא אם זה לא יעלה לדיון במליאה אז זה מתייתר, מכיוון - - -

ועדת הכספים): זה נמצא בסדר-היום.

איתן גינזבורג: אז בוא נצביע בעד.

איתן גינזבורג: אבל אני לא חושב שזה יעלה היום.

ועדת הכספים): בוא לפחות ניתן לזה הזדמנות, איתן.

איתן גינזבורג: בסדר.

ועדת הכספים): ואגב, אתה מאוד מאוד צודק.

ועדת הכספים): מי שעומד מאחורי החוק הזה ודחף אותו, והיא דיברה איתי וביקשה לקדם אותו מהר ככל שניתן, זו השרה אורית פרקש הכהן.

ועדת הכספים): היא צריכה לקבל הרבה מאוד קרדיט על הדבר הזה.

ועדת הכספים): מגיע לה.

רם שפע: הרבה מלחמות היא ניהלה עבור הנושא הזה בשנים שלפני שהיא הייתה בכנסת, צריך לומר.

ניר אורבך: תודה רבה.

ניר אורבך: עוד מישהו רוצה להתייחס?

ניר אורבך: אנחנו נעבור להצבעה, מתוך הנחה שזה מופיע בסדר-היום.

ניר אורבך: מי בעד הקדמת הדיון לפני הקריאה השנייה והשלישית?

ניר אורבך: ירים את ידו.

- דדון: חמישה בעד.

ניר אורבך: מי נגד?

ניר אורבך: אושר.

ניר אורבך: חברים, תודה רבה.

ניר אורבך: אנחנו נחזור לדיון על סעיף ג'.

ניר אורבך: איתן, כן.

איתן גינזבורג: למה חיכיתם עד עכשיו?

שמרית גולדנברג: קודם כול ההיערכות לתום מועד הוראת השעה החלה כבר לפני חודשים ארוכים.

שמרית גולדנברג: היה כאן תהליך כמובן של איסוף נתונים, בחינת המשמעויות שלהם.

שמרית גולדנברג: תוך כדי העבודה התעוררו גם שאלות שונות שנוגעות למתווה.

שמרית גולדנברג: זאת אומרת, לא היו ספקות של ממש לגבי המודל בפני עצמו, אבל כן התעוררו שאלות לגבי היבטים מסוימים משמעותיים.

שמרית גולדנברג: באמת שניסינו לסיים את הדיונים האלה בתקופה של הוראת השעה.

שמרית גולדנברג: נערכה בחינה מאוד מאוד משמעותית ורצינית.

שמרית גולדנברג: אבל חלק מהשאלות הן שאלות שיצריכו בחינה משמעותית יותר.

שמרית גולדנברג: הגענו גם למסקנה שבהתחשב בעובדה שחלק מהתקופה של הוראת השעה זו התקופה של הקורונה, שגם לה יש השפעה, נכון יהיה להמשיך את איסוף הנתונים.

שמרית גולדנברג: כל התהליך הזה ארך זמן.

שמרית גולדנברג: גם קבלת העמדות, אצל כל אחד מהגורמים היה שיקול הדעת שלו והתהליכים הפנימיים שעברו אצלו, הבחינה הפנימית.

שמרית גולדנברג: וגם הדברים האלה השפיעו על המועדים, והגענו למעשה לתקופה של הפגרה, החגים וכדומה.

בועז טופורובסקי: אם אנחנו לא נאשר את זה, אז אחרי 14 באוקטובר זה אוטומטית יפוג, או כמו שהיו לנו כאן מספר הוראות שעה שלא אישרנו, והתברר שאפשר היה להמשיך אותן, שיש איזשהו אלמנט?

בועז טופורובסקי: אני אגיד לך למה.

בועז טופורובסקי: פשוט אנחנו בעומס מאוד מאוד גדול עד אישור התקציב, ואנחנו מנסים להבין מה באמת דחוף, כי מהממשלה הכול דחוף כל הזמן.

איתן גינזבורג: אתם באים שבוע וחצי לפני תום המועד, הרבה ברירות אתם לא משאירים לנו, זה קצת כמו אקדח ברקה, ואנחנו עוד אחראיים.

בועז טופורובסקי: ואנחנו צריכים עוד ראשונה, שנייה, שלישית.

שמרית גולדנברג: אז אני אגיד שאני לא מכירה את הוראות השעה שהזכרת, ואני לא מכירה את האפשרות הזאת.

שמרית גולדנברג: מה שאני כן יכולה לומר לגבי הוראת השעה הזו, שהמשמעות היא שביום שבו הוראת השעה מסתיימת, אנחנו חוזרים להסדר המשפטי, להבנתי, שקדם להוראת השעה, קרי אסירים של שלושה עד שישה חודשים – הסמכות לנציבת בתי הסוהר; שישה חודשים ומעלה – לוועדות השחרורים.

שמרית גולדנברג: הדבר הזה מצריך את המערכות האלה להתארגן בהתאם.

שמרית גולדנברג: אבל זה לא רק שאלה של התארגנות, כי בשביל הלוגיסטיקה לא הייתי שמה על זה את הדגש.

שמרית גולדנברג: אני חושבת שבסופו של דבר יש כאן פוטנציאל לפגיעה באסירים.

שמרית גולדנברג: אם בגלל שכדי להיערך לדיונים שהם שונים במאפיינים שלהם, כדי להיערך לדיונים בוועדות השחרורים, צריך לעשות כאן איזושהי היערכות – איסוף של חוות דעת - - -

איתן גינזבורג: ומה ההסדר הקבוע עכשיו?

איתן גינזבורג: שלושה עד שישה למי הולכים?

שמרית גולדנברג: שלושה עד שנה, ליתר דיוק, בהסדר הקיים עכשיו בהוראת השעה הולכים ליחידה לשחרור ממאסרים קצרים, למעט שני סוגים של אוכלוסיות: אחד זה אסירים ששפוטים לשישה עד 12 חודשים, שנדרשות לגביהם חוות דעת מיוחדות – עברייני מין, אלימות במשפחה וחולי נפש – לגביהם נדרשות חוות דעת מיוחדות והם הושארו בסמכות ועדת השחרורים.

שמרית גולדנברג: בנוסף, קטינים שמרצים עונשי מאסר שמעל שישה חודשים, גם הם בסמכות ועדת השחרורים.

שמרית גולדנברג: גם שם המחשבה הייתה שנכון יהיה לקיים דיון בוועדת השחרורים.

איתן גינזבורג: אין פה באמת אבל פגיעה, כי גם שלושה עד שישה חודשים, אז לא תהיה אותה ועדה, אלא לנציבת שב"ס תהיה את הסמכות.

שמרית גולדנברג: נכון.

איתן גינזבורג: אז אין פה פגיעה.

איתן גינזבורג: מישהו אחר ידון בזה.

שמרית גולדנברג: הסיבה שבגללה הוראת השעה הזאת נקבעה - - -

איתן גינזבורג: שנייה, אנחנו לא כופרים בצורך בהצעת החוק.

איתן גינזבורג: אבל אני מתחבר למה שאמר חבר הכנסת טופורובסקי, שאומר שאם הצעת החוק לא עוברת בשבוע הקרוב, או לכל היותר לא עוברת בקריאה הראשונה, אלא נגיד עוברת שבוע הבא בקריאה הראשונה, ונניח ועדת החוקה לא תסיים את עבודתה עד ה-14, היא תיגרר עד ה-18 או עד ה-20, אז כל מה שיקרה, שהסמכות עוברת מאותה ועדה לנציבת שירות בתי הסוהר.

שמרית גולדנברג: אז אני אנסה להסביר למה זה לא מדויק.

שמרית גולדנברג: זה נכון, הסמכות עוברת, אבל יש לדבר הזה משמעויות.

איתן גינזבורג: צריך לקבוע לנציבה זמן שהיא צריכה לדון בזה.

איתן גינזבורג: משמעות.

שמרית גולדנברג: נכון, בסדר, אבל לא לזה אני מכוונת.

שמרית גולדנברג: קודם כול, הדיון בפני היחידה לשחרור ממאסרים קצרים הוא דיון על יסוד הכתב, הוא לא דיון בהשתתפות צדדים והאסיר.

שמרית גולדנברג: הוא מגיש בקשה, יכול להגיש את הטעמים שלו, היחידה דנה.

שמרית גולדנברג: זו יחידה מנהלית, היא לא מקיימת דיון שהוא אדברסרי.

שמרית גולדנברג: ועדת השחרורים מקיימת דיון כזה.

שמרית גולדנברג: יהיו אסירים למשל שיעברו מהסמכות של היחידה לסמכות ועדת השחרורים, ואולי ירצו ייצוג על ידי עורך דין, אולי ירצו מינוי של סנגור, מה שביחידה לא נדרש, והם ייפגעו כמובן.

שמרית גולדנברג: עכשיו, חשוב לי להדגיש, מדובר באסירים שתקופות הרישיון שלהם הן תקופות קצרות, בין חודש לארבעה חודשים בסופו של דבר.

שמרית גולדנברג: כל עיכוב הזה, המשמעות שלו - - -

איתן גינזבורג: לא, אמרת שבין שלושה לשישה הולך לנציבה.

שמרית גולדנברג: לא.

שמרית גולדנברג: זה אם חוזרים להסדר המשפטי שהיה קודם.

שמרית גולדנברג: בהסדר היום שלושה חודשים עד שנה הולכים ליחידה.

שמרית גולדנברג: אלה תקופות מאוד קצרות.

שמרית גולדנברג: אחת הסיבות שהיחידה הזאת הוקמה זה בגלל שביחס לאסירים שתקופות המאסר שלהם קצרות מאוד קשה ההתארגנות הזאת, איסוף החומר שנדרשים מוועדת השחרורים, ובגלל תקופת הרישיון הקצרה לא תמיד יספיקו לדון בעניין שלהם במועד.

איתן גינזבורג: תודה.

ניר אורבך: מישהו עוד רוצה להוסיף?

ניר אורבך: אז אנחנו נעבור להצבעה על בקשת הממשלה להקדמת הדיון בהצעת חוק שחרור על-תנאי ממאסר בכל הקריאות.

- דדון: רגע, אני חושבת שאין לנו קוורום.

- דדון: חסר לנו חבר קבוע, אי-אפשר להצביע.

אני בכפילות, הרב פרוש הוא הנציג.

אני באתי רק לשאול אם אבו מאזן שלח לך גם איזה מסר.

ניר אורבך: אני משובץ.

מאיר פרוש: ביקשתי בתחילת הדיון.

מאיר פרוש: צריכים לבוא בהתחלה כדי לשמוע.

מאיר פרוש: הייתה הצהרה מדינית.

מאיר פרוש: הייתה דממה של דקה.

איתן גינזבורג: בוא נעבור לסעיף הבא.

ניר אורבך: כן, אנחנו נעבור לסעיף הבא.

ניר אורבך: את ההצבעה נעשה עוד מעט.

ניר אורבך: נעבור לסעיף הבא.

מאיר פרוש: למה אתה מתלונן רק על הקואליציה שהיא מפריעה לכם?

איתן גינזבורג: היא לא מפריעה.

מאיר פרוש: לא, אמרת שאתה לא רוצה לתת לנו ארבע דקות, שלא מגיע לנו על ההתנהלות שלנו.

ניר אורבך: אנחנו נעבור לשלושה האחרונים.

ניר אורבך: אני עוד מקווה שיגיעו שמות של חברי האופוזיציה ביחס לוועדות, ואז נוכל להצביע על סעיפים ד', ה', ו' וז'.

ניר אורבך: כרגע אני עובר לסעיף ט': הקמת ועדה משותפת לוועדת הכנסת ולוועדת הכספים לתקציב הכנסת.

ניר אורבך: אני אקריא את ההודעה שאני ארצה אחר כך גם להקריא במליאה: בהתאם לסעיף 11(ב) לחוק יסודות התקציב, התשמ"ה–1985, וסעיף 110(א) לתקנון הכנסת, החליטה ועדת הכנסת על הקמת ועדה משותפת לוועדת הכנסת ולוועדת הכספים לתקציב הכנסת.

ניר אורבך: הוועדה המשותפת תהיה בת עשרה חברים, חמישה מכל ועדה, לפי ההרכב הבא: מטעם ועדת הכנסת – אני יושב-ראש, חבר הכנסת בועז טופורובסקי, חבר הכנסת איתן גינזבורג, נציג סיעת הליכוד ונציג סיעת הציונות הדתית; מטעם ועדת הכספים – חברי הכנסת אלכס קושניר, אימאן ח'טיב יאסין, נעמה לזימי, נציג סיעת ש"ס ונציג סיעת יהדות התורה.

ניר אורבך: מי בעד?

ניר אורבך: ירים את ידו.

כמה לליכוד יש?

קריאה: אחד.

אחד מתוך עשרה?

יפה מאוד.

פרופורציה בהחלט - - -

- דדון: חמישה בעד.

ניר אורבך: מי נגד?

ניר אורבך: אושר.

ניר אורבך: ההרכב אושר.

ניר אורבך: אנחנו סיימנו כרגע את סעיף ט'.

אנחנו לא הצבענו.

הוא לא אושר.

מאיר פרוש: - - - יכולים להצביע.

ניר אורבך: שאלנו מי נגד.

ניר אורבך: אתה היית עסוק בלספור כמה נציגים יש בליכוד.

מאיר פרוש: לא, פעם אחת ביקשנו ממך היום לרשום את הנגד שלנו.

כל עוד שאנחנו לא יכולים להצביע אתה לא צריך להעלות נושאים.

ניר אורבך: איך אתה רוצה שזה יתבצע, חבר הכנסת פרוש?

ניר אורבך: הנגד, איך אתה רוצה?

מאיר פרוש: כאיש אופוזיציה אנחנו נגד.

מאיר פרוש: אמרתי כבר קודם.

ניר אורבך: מאה אחוז, נגד.

ניר אורבך: עכשיו זה לא להירשם כאילו, עכשיו זה נגד ממש.

ניר אורבך: טוב, אנחנו נעבור לסעיף י': קביעת ממלאי מקום קבועים בוועדות הבאות - -

מאיר פרוש: מה זה הדבר הזה?

ניר אורבך: - - ועדת הכלכלה; ועדת הפנים והגנת הסביבה; ועדת העבודה והרווחה.

ניר אורבך: הסיעות ביקשו שיהיו ממלאי מקום קבועים, אנחנו נענים לבקשתם.

מאיר פרוש: בעבר זה גם היה?

קריאה: כן.

מאיר פרוש: רק בחוץ וביטחון, לא?

קריאה: לא.

ניר אורבך: אני כבר אקרא את זה עם השמות.

ניר אורבך: בוועדת הכלכלה ממלאי המקום הקבועים הם חברי הכנסת: מטעם סיעת כחול לבן – איתן גינזבורג; מטעם סיעת יש עתיד – יסמין פרידמן; מטעם סיעת ישראל ביתנו – שרון רופא אופיר.

ניר אורבך: בוועדת הפנים והגנת הסביבה ממלאי המקום הקבועים הם: מטעם סיעת יש עתיד – חברות הכנסת יסמין פרידמן ומירב בן ארי.

ניר אורבך: בוועדת העבודה והרווחה, בוועדת החינוך, התרבות והספורט, ממלאי המקום הקבועים: מטעם סיעת יש עתיד – חברת הכנסת יסמין פרידמן.

ניר אורבך: בוועדת הכספים: מטעם סיעת הרשימה המשותפת – חבר הכנסת אוסאמה סעדי.

ניר אורבך: בוועדת מיזמי תשתיות לאומיים מיוחדים ושירותי דת יהודיים ממלאי המקום הקבועים: חבר הכנסת גלעד קריב, שיכהן כממלא מקום על מכסת סיעת מרצ.

ניר אורבך: בוועדה המשותפת לתקציב הביטחון: מטעם ועדת הכספים ממלאי המקום הם: חבר הכנסת מאיר יצחק הלוי יכהן כממלא מקום של חברת הכנסת יעל רון בן משה, חברת הכנסת נירה שפק תכהן כממלאת מקום של חבר הכנסת ניר אורבך; מטעם ועדת החוץ והביטחון ממלא המקום יהיה חבר הכנסת איתן גינזבורג, שיכהן כממלא מקום של חבר הכנסת צבי האוזר.

איתן גינזבורג: מה?

ניר אורבך: זה מה שכתוב לי.

ניר אורבך: אני מקבל מהסיעות את זה.

- דדון: מטעם ועדת החוץ והביטחון.

ניר אורבך: אני הייתי מציע, פה יש את יושב-ראש סיעת כחול לבן - - -

רם שפע: - - -

ניר אורבך: אתה חושב שזה לא נכון?

ניר אורבך: אני אוריד את זה.

איתן גינזבורג: לא שמעתי מה אמרת.

בועז טופורובסקי: אתה ממונה במקומו של צבי האוזר.

אני מבקש לפרט, אני לא הבנתי.

ניר אורבך: אנחנו נבין ואז - - -

אה, אתם כקואליציה לא מבינים עוד?

איתן גינזבורג: אני לא שמעתי.

איתן גינזבורג: היה פה רעש.

איתן גינזבורג: מדברים פה מאחוריי ואני לא שומע.

ניר אורבך: אז קודם כול בוועדת הכלכלה אתה גם כן - - -

איתן גינזבורג: זה הבנתי.

ניר אורבך: זה בסדר?

ניר אורבך: יופי.

ניר אורבך: בוועדת החוץ והביטחון תהיה ממלא מקום של חבר הכנסת צבי האוזר.

איתן גינזבורג: איפה?

ארבל אסטרחן: במשותפת לתקציב הביטחון.

ניר אורבך: איתן, אתה רוצה עוד לחשוב על זה?

איתן, אל תקבל החלטה.

זה דבר חשוב.

ניר אורבך: אנחנו נעבור להצבעה.

אדוני היושב-ראש, מי יחליף את מיכל רוזין אם תהיה לה עוד פעם ישיבה אצל אבו מאזן?

מי יחליף אותה בוועדות?

ניר אורבך: אנחנו על זה.

ניר אורבך: אנחנו נעדכן אותך.

ניר אורבך: אנחנו עוברים להצבעה על ממלאי המקום הקבועים בוועדות.

ניר אורבך: מי בעד? ירים את ידו.

- דדון: שבעה בעד.

ניר אורבך: מי נגד?

מאיר פרוש: לא יעלה על הדעת.

אם הייתה לנו אפשרות כנציגות - - -

ניר אורבך: איך לרשום את זה?

ניר אורבך: מי נמנע?

ניר אורבך: אושר.

ניר אורבך: בסדר, עברה ההחלטה הזו גם כן.

עברה עאלק.

זה לא עברה.

זה משחק מכור.

שרן השכל: אתם מוזמנים להירשם - - -

אתם מוזמנים לנהוג בצורה מכובדת והגיונית.

שרן השכל: אנחנו נהגנו בצורה מכובדת.

שרן השכל: בדיון שהלכתם לבג"ץ כך גם בג"ץ קבע.

כן, בג"ץ אתכם, תהיי רגועה.

ניר אורבך: חבר הכנסת יעקב אשר, אני אתן לך זכות דיבור.

ניר אורבך: אני רוצה לחזור לסעיף שעסקנו בו כשלא היית, רק להצבעה.

ניר אורבך: סעיף ג': בקשת הממשלה להקדמת הדיון בהצעת חוק שחרור על-תנאי ממאסר (תיקון מס' 17 – הוראת שעה) (תיקון) (הארכת תוקף), התשפ"ב–2021 (מ/1449), בכל הקריאות.

יש קוורום?

ניר אורבך: יש קוורום.

ניר אורבך: מי בעד?

ניר אורבך: ירים את ידו.

- דדון: שבעה בעד.

מאיר פרוש: אפשר לבקש רוויזיה או שאין לנו זכות?

ניר אורבך: מי נגד?

ניר אורבך: אפשר לבקש רוויזיה.

ניר אורבך: אושר.

מאיר פרוש: אפשר לבקש רוויזיה?

איתן גינזבורג: אפשר, אפשר.

ניר אורבך: לא אתה.

למה הוא לא?

גם רוויזיה תיקחו לנו?

מה עוד תיקחו לנו?

בועז טופורובסקי: אם צריך, אני אבקש במקומך.

ניר אורבך: הוא יכול לבקש רוויזיה?

איתן גינזבורג: יכול לבקש.

איתן גינזבורג: כל חבר כנסת יכול לבקש.

מאיר פרוש: אפשר להצביע.

מאיר פרוש: ויתרתי על הרוויזיה.

ניר אורבך: תודה רבה.

יבגני סובה: נועה, אפשר להגיד משהו?

יבגני סובה: בגלל שהייתי בוועדת הכלכלה – הישיבה ממשיכה, נכון?

ניר אורבך: כן, כן.

יבגני סובה: אני רציתי להגיד פה כמה דברים גם לפרוטוקול ולבדוק את העניין.

לגבי הפגישה עם אבו מאזן?

יבגני סובה: מה אני קשור?

לא, זה הנושא.

יבגני סובה: יעקב, הקואליציה מורכבת משמונה סיעות, אבל אנחנו בצד השני, לא בצד הזה.

ניר אורבך: חבר הכנסת פרוש ביקש ממני הצהרה מדינית, אמרתי לו שזה יהיה בסוף.

ניר אורבך: את כל הדברים המדיניים נשאיר לסוף.

יבגני סובה: לא, את המורכבות של הקואליציה צריך להסביר לו בנפרד.

יבגני סובה: אדוני היושב-ראש, יש לי שאלה קטנה: כבר למעלה משלושה חודשים אתה, יושבת-ראש הקואליציה, מנהלים פה שיח עם האופוזיציה בעניין איוש הוועדות.

מאיר פרוש: לא היית בתחילת הישיבה.

יבגני סובה: בדיוק אמרתי את זה, שהייתי בוועדת הכלכלה ולא הייתי בתחילת הישיבה, אז למה אתה קוטע אותי, פרוש?

יבגני סובה: בדיוק אמרתי, בגלל שהייתי בוועדת הכלכלה אז פספסתי.

מאיר פרוש: היושב-ראש, תרשום אותי לדיון.

יבגני סובה: אדוני היושב-ראש, שבוע הבא אנחנו מציינים את יום העלייה.

יבגני סובה: ולי באופן אישי כואב שוועדת העלייה והקליטה, שאני אמור להיות חבר בה וגם ביקשתי להיות חבר בה – אומנם אני עולה חדש עם ותק של 24 שנים, אבל אני חושב שזה נושא סופר חשוב, ונושאים שהם מעבר לנושאים של העולם, גם נושאים של תוכניות שהיו, כמו למשל תוכניות "תגלית", סל"ע, "מסע".

יבגני סובה: הנושאים האלה בדרך כלל נידונים בוועדת העלייה והקליטה.

יבגני סובה: עכשיו, אני מבין ששלושה חודשים שהאופוזיציה לא מעבירה שמות – ויש להם את השיקולים שלהם, אני לא נכנס לשיקולים שלהם, אני לא מתווכח איתם – ואגב, זו ועדה שאמורה להיות בידיה של האופוזיציה, אז מי שנפגע אלה אותם אנשים שאמורים לקבל את הטיפול והסיוע של ועדת העלייה והקליטה.

יבגני סובה: עכשיו, אני יודע שזה נשמע מופרך, אבל בואו נחשוב אולי להקים ועדה זמנית או יושב-ראש זמני של ועדת העלייה והקליטה.

יבגני סובה: אם הם לא רוצים, אז לא צריך, אז בואו נקים את זה, בוא נעשה את זה.

קחו את הכול.

יבגני סובה: שהוועדה הזאת תתחיל לפעול, כי זה לא הגיוני שוועדה כל כך חשובה, שמדינת ישראל מתבססת על עלייה, לא תפעל.

יבגני סובה: ואני חושב שזו גם זכות גדולה להיות חבר בוועדת העלייה והקליטה.

יבגני סובה: תמיד מתייחסים לוועדה הזאת כאילו זו ועדת נישה, אפילו יושבים למטה בקומת קרקע בממ"ד.

יבגני סובה: אני חושב שזו אחת הוועדות החשובות בכנסת.

יבגני סובה: בואו נשקול אפילו להוציא את זה מהשיח הכללי, ולחשוב אולי אנחנו נוכל לתפעל את הוועדה הזאת, שהיא ועדה סופר חשובה, בטח לאור שבוע העלייה שאנחנו נציין כאן בכנסת שבוע הבא.

יבגני סובה: יש לך תשובה אולי בעניין של ועדת העלייה והקליטה?

ניר אורבך: עוד רגע אחד, חברת הכנסת סילמן.

ניר אורבך: חבר הכנסת סובה, קודם כול תודה רבה.

ניר אורבך: לפני שאני מעביר את רשות הדיבור ליושבת-ראש הקואליציה - -

מאיר פרוש: אני ביקשתי.

ניר אורבך: חבר הכנסת פרוש, בסדר, היא פשוט נרשמה לפניך.

ניר אורבך: - - אני מאוד מזדהה עם מה שאתה אומר, רק אני אומר גם כלפי עצמנו, בסוף עבודת כנסת תקינה היא ודאי גם אינטרס של הקואליציה.

ניר אורבך: וגם אם אנחנו צודקים, אנחנו צריכים במשקל האיזונים לראות שאנחנו גם חכמים, לא רק צודקים.

ניר אורבך: אני חושב שאנחנו הגענו מבחינתנו, כך אני מרגיש, למיצוי של העבודה העצמאית, נקרא לזה ככה, ואנחנו כולנו מחכים שתהיה התעשתות כללית פה.

ניר אורבך: וכמו שאמרתי בתחילת הישיבה, אני מאוד מקווה שברגע שהדיונים בבג"ץ וכל הנושא הזה יוסר מסדר-היום, גם נוכל חזרה לחזור לשולחנות משותפים ולהתחיל לעבוד.

ניר אורבך: חברת הכנסת סילמן, יושבת-ראש הקואליציה, אני אשמח אם תאמרי כמה דברים.

ניר אורבך: בעיקר אנחנו כרגע מתייחסים לסעיפים ד', ה', ו' וז' על סדר-היום, שזה הצעות של הקואליציה לאופוזיציה.

ניר אורבך: ואני רוצה גם שתתייחסי לסעיף ח', שמדבר על הוספת חבר מסיעות האופוזיציה לוועדת העבודה והרווחה, שבכל מקרה היום נקבל החלטה בכל פורום שהוא.

עידית סילמן: שלום לכולם, תודה רבה.

זה נעשה באופן וולונטרי, לא בגלל הבג"ץ.

עידית סילמן: וולונטרי לחלוטין.

אין ספק.

עם שמונה מירכאות.

כן, בבקשה.

ניר אורבך: זה ברור שהקואליציה היא אידאולוגית נטו והקואליציה רק פוליטית.

ניר אורבך: בסדר?

בועז טופורובסקי: אני חולק - - -

עידית סילמן: ניהלנו תהליך של משא ומתן בין הקואליציה לאופוזיציה.

עידית סילמן: שמענו את דרישותיה של האופוזיציה להגדלת מקומות בוועדת הכספים, הגדלת מקומות בוועדת החוץ והביטחון, עוד ועדות משנה שהיה חשוב להם.

עידית סילמן: כל מה שיכולנו ללכת מבחינתנו, מבחינת הקואליציה, דרך לטובת העשייה המשותפת, התקינה, של ניהול הכנסת בין קואליציה לאופוזיציה עשינו.

עידית סילמן: נכון שנותרנו חלוקים בנושא ועדת הכספים, כשאנחנו ביקשנו לעצמנו פלוס שתיים והאופוזיציה מבקשת שנרד לפלוס אחד, והסברנו שבזה אנחנו נוכל להיות גמישים, אבל בדברים אחרים – כמובן עוד ועדות מיוחדות, עוד ועדות משנה בחוץ וביטחון, בכלל מקום בוועדת העבודה והרווחה – וכן אם נגיע לידי הסכמה בהסכמה ניתן גם מקום בחוקה, ועוד דברים נוספים, גם הנושא של סגני יו"ר הכנסת.

עידית סילמן: כל מה שיכולנו לעשות מבחינתנו, ואנחנו רוצים גם לעשות.

עידית סילמן: ולכן אנחנו מביאים את זה היום פה לוועדה לאישור.

עידית סילמן: לא ייתכן שיהיו ועדות כנסת שכרגע לא יעבדו כי לא נותנים שמות, סגני יושב-ראש.

עידית סילמן: וחבל, כי יש הרבה קולות מתוך האופוזיציה שרוצים לקחת חלק פעיל בוועדות, ושגם מגיעים לוועדות ומשמיעים את קולם.

עידית סילמן: והיינו שמחים שהם יוכלו גם להצביע בוועדות.

עידית סילמן: זו הצורה התקינה שבה הכנסת אמורה להתנהל.

עידית סילמן: האופוזיציה לטעמנו, וגם לטעמי, צריכה להיות עניינית, צריכה לבוא, צריכה להביע את עמדתה.

עידית סילמן: אני כל הזמן אומרת, כשחבר הכנסת אורי מקלב, וגם אתמול חבר הכנסת איתמר בן גביר, מגיעים לוועדות שלנו, ומביאים נקודות מבט נוספות ואחרות שלא תמיד מביאים אותן לשולחן, זה חשוב, זה הכרחי.

רק שישאירו את האצבע בבית.

עידית סילמן: והנושא של פלוס אחד או שניים בוועדת הכספים בעייני נכון שהוא חשוב אבל הוא לא חזות הכול.

עידית סילמן: ואם יש דברים שהקואליציה כקואליציה שהרכיבה ממשלה - -

אם הוא לא חזות הכול אז למה אתם מתעקשים?

עידית סילמן: - - ומעבירה תקציב אחרי יותר משנתיים וחצי, כמעט שלוש, שלא היה כאן תקציב, אז כן, נכון לעכשיו הפלוס שתיים בוועדת הכספים הוא קריטי והכרחי לנו.

מאיר פרוש: כמה היה חסר כדי שאת תאמרי: ממשלה כזו מוטב שלא תוקם?

מאיר פרוש: כמה היה חסר?

עידית סילמן: זה לא קשור ל"מוטב שלא תוקם".

מאיר פרוש: כמה מהחברים שלך אמרו:

מאיר פרוש: מוטב שלא תוקם כזו ממשלה?

מאיר פרוש: "קמה הממשלה" – איזו ממשלה קמה?

עידית סילמן: אני כרגע אומרת היכן אנחנו נמצאים, ואיפה אנחנו נשמח שאתם תבואו לקחת חלק.

מרגשת אותי.

עידית סילמן: ולכן אנחנו מביאים את הסעיפים האלה לכאן, לוועדת הכנסת, כדי שנוכל למנות, בשותפות כמובן, זה הדבר שהכי היינו שמחים בו והכי היינו רוצים בו.

עידית סילמן: ואם יש בקשות נוספות, אנחנו תמיד ענייניים לשמוע אותן, כמו שכשהביאו אותן לפתחנו אכן נתנו, ועוד נהיה מוכנים לתת בהסכמה, כמו שנאמר פה, מקום בחוקה וכדומה.

עידית סילמן: תודה רבה.

ניר אורבך: תודה רבה לך.

ניר אורבך: חבר הכנסת פרוש, בבקשה.

מאיר פרוש: דווקא הייתי רוצה שחברת הכנסת סילמן - - -

אה, את הולכת עוד פעם?

את זורקת והולכת.

גמרת את ההצגה.

את מדברת כמה מרגש אותך לשמוע את דעתם של הח"כים מהאופוזיציה.

עידית סילמן: נכון.

את באה, שולחת דברים לפרוטוקול.

עידית סילמן: אני כרגע מנהלת דיון בנושא של - - -

אז עם כל הכבוד, תמתיני לשמוע את הרב פרוש.

עידית סילמן: אבל הם כרגע מחכים לי.

שיהיה לך קצת כבוד לקולגות שלך.

עידית סילמן: אני אעלה בשמחה עוד כמה דקות.

אה, עוד כמה דקות.

לא למדתם את הדברים הבסיסיים של הבניין הזה.

עידית סילמן: - - - יוצאת לדיון בנושא סרטן השד.

חשבתי שאבו מאזן קורא לך.

עידית סילמן: לא, לשם אני גם לא אלך.

מאיר פרוש: אל תתחייבי.

מאיר פרוש: התחייבות זה לא הדבר החזק שלכם.

תגידי בלי נדר.

ניר אורבך: חבר הכנסת פרוש, בבקשה.

מאיר פרוש: בעצם היא מייתרת את הרצון שלי לדבר, כי רציתי שהיא תשמע.

מאיר פרוש: היא זו שמנהלת משא ומתן, שלא תבוא אלינו בדרישה שאנחנו נוותר, כשהיא, חבריה, כל הגוש הזה מדושן עונג עם כל התפקידים שיש לכם.

מאיר פרוש: אבל אני כן רוצה לפנות לחבר הכנסת סובה, שמבקש בדחיפות לקיים פורום שקוראים לו ועדת העלייה והקליטה.

יבגני סובה: ועדה, למה פורום?

מאיר פרוש: אמרת, אם לא ועדה, בוא נעשה משהו במקום.

יבגני סובה: לא, אמרתי: בוא נעשה יושב-ראש זמני, שיוכל לנהל את הוועדה.

מאיר פרוש: אני רוצה לומר שאני לפחות – אני חושב שגם חבריי, אבל אני יכול לבטא את מה שאני מרגיש – אתה עולה 23 שנים?

יבגני סובה: תוסיף עוד שנה.

מאיר פרוש: 24 שנים.

מאיר פרוש: דרך אגב, בחוק אחרי שבע שנים אתה כבר לא נחשב לעולה.

יבגני סובה: לא אמרתי שאני עולה.

יבגני סובה: הרב פרוש, עולה אתה נשאר כל החיים, רק יש עולה חדש ועולה ותיק.

מאיר פרוש: תודה רבה על הסיפה.

יבגני סובה: אתה רוצה גם לבדוק תעודת לידה שלי?

יבגני סובה: אולי יהדות שלי?

אתה לא מבין למה הוא חותר, חכה רגע.

יבגני סובה: לא, אני כבר התחתנתי, ברוך השם.

מאיר פרוש: תדע לך, ותדעו לכם אתם, אני יושב פה כי אני רוצה להביע מחאה.

מאיר פרוש: אני גם עולה.

מאיר פרוש: 24 שנים?

מאיר פרוש: – 48 שנים, אולי 69 שנים, אבל אנחנו עולים.

מאיר פרוש: כשעלינו פה לארץ, ידענו שכאן נוכל לקיים את התורה, לקיים את ההלכות.

מאיר פרוש: רצינו שארץ ישראל תנהג לפי ההלכה, בתפיסה שלנו.

מאיר פרוש: אני לא יכול לחייב אותך לעשות את זה, אבל תן לי לפחות לקיים את אורח החיים שלי.

מאיר פרוש: אורח החיים שלי הוא שונה משלך או של אחרים פה בבית הזה.

מאיר פרוש: אני כעולה מבקש להגן על הזכויות שלי.

יבגני סובה: אני מקשיב לך בקשב רב.

יבגני סובה: אם אתה מטיף לי מוסר, אז אני - - -

מאיר פרוש: לא מוסר, אני נמצא פה כדי לבקש עבור אותם עולים.

מספר לך את הצרות שלו, מה מוסר.

יבגני סובה: איך זה קשור לניהול ועדת העלייה והקליטה?

יבגני סובה: איך זה קשור עכשיו?

ניר אורבך: חבר הכנסת סובה, אני גם חושב שאני מבין את - - -

מאיר פרוש: ולמה חשוב לך להקים את ועדת העלייה?

מאיר פרוש: כדי לדון באותם עולים.

יבגני סובה: אמרתי לך, שבוע הבא יש יום העלייה בכנסת, וזה מגוחך שהכנסת מציינת את יום העלייה בלי ועדת הקליטה.

ניר אורבך: חבר הכנסת סובה, תן לו, אני מבקש.

יבגני סובה: לא, היה פה טיעון טכני לגמרי.

ניר אורבך: אני אתן לך.

יבגני סובה: שנים הכנסת מציינת את יום העלייה, והוועדה שמובילה את יום העלייה זו ועדת העלייה והקליטה.

יבגני סובה: ואמרתי שזה נשמע לי מגוחך שבגלל האופוזיציה ועדת העלייה והקליטה לא יכולה לציין את יום העלייה בכנסת.

ניר אורבך: יבגני, תן לחבר הכנסת פרוש.

יבגני סובה: הוא התחיל עם התורה והיהדות.

יבגני סובה: אתה מבין?

ניר אורבך: תן לו לסיים.

ניר אורבך: ואם תרגיש שאתה רוצה לענות - - -

מאיר פרוש: באופוזיציה יש עולים.

מאיר פרוש: הם לא מצביעים ישראל ביתנו, הם מצביעים יהדות התורה.

יבגני סובה: הבנתי אותך.

ניר אורבך: חבר הכנסת סובה, תן לו לסיים.

יבגני סובה: אני נותן לו לסיים, לא חייב להקשיב.

ניר אורבך: תן לו לסיים, אני אתן לך לענות לו.

מאיר פרוש: הם מצביעים.

מאיר פרוש: ש"ס.

מאיר פרוש: הם עלו מצפון אפריקה, עלו ממרוקו, הם עלו מכל המקומות האלה.

מאיר פרוש: הם עלו לכאן.

מאיר פרוש: הם מרגישים שמבקשים פשוט לקחת מהם את הזכויות.

מאיר פרוש: תאר לך שאתה יודע על העלייה שאתה מייצג אותה שרוצים לקחת לה את הזכויות, אני צריך ועדת העלייה והקליטה?

יבגני סובה: אני מבקש אחר כך לקבל התייחסות של היועצת המשפטית.

ניר אורבך: אני אתן לך.

יבגני סובה: בסדר, הוא מדבר לא לעניין, לא על זה דיברתי בכלל.

יבגני סובה: הוא מגיב לדברים שאני לא אמרתי.

יבגני סובה: אפשר לקבל ייעוץ משפטי?

ניר אורבך: לא, רגע אחד.

ניר אורבך: חבר הכנסת פרוש, שנייה.

ניר אורבך: אני מבקש שתיתן לו.

ניר אורבך: יכול להיות שהוא מדבר על דברים אחרים.

ניר אורבך: תן לו לסיים.

יבגני סובה: אין בעיה.

יבגני סובה: אני לא מפריע לו.

ניר אורבך: אם תרצה להגיב, אני אתן לך גם זמן להגיב.

יבגני סובה: לא רוצה להגיב.

ניר אורבך: אז תן לו לסיים.

יבגני סובה: לא ביקשתי להגיב גם לדבריו.

מאיר פרוש: אני מתפלא עליך.

מאיר פרוש: אתה אומר שאני לא מדבר לעניין?

מאיר פרוש: אתה כאינטליגנט, למה אתה לא מבין - - -

יבגני סובה: עכשיו אתה מחלק גם ציונים.

יבגני סובה: יש לך זמן, תגיד.

יבגני סובה: לא ביקשתי שתיתן לי ציון, לא לאינטליגנציה שלי - - -

תפסיק להפריע לו.

יבגני סובה: די.

יבגני סובה: די.

מאיר פרוש: אתה חבר כנסת.

מאיר פרוש: תבין את זה, שישנם פה בבית חברים שעלו בעלייה הראשונה, השנייה, השלישית והרביעית.

מאיר פרוש: הם נמצאים פה מתוך אמונה ומתוך זה שהם ידעו שכאן בארץ ישראל - - -

יבגני סובה: אכן כך.

מאיר פרוש: ניר, אתה מבין מה שרציתי לומר.

מאיר פרוש: הוא גם מבין.

מאיר פרוש: הוא לא נותן לי לדבר.

יבגני סובה: אמרתי: אתה צודק.

יבגני סובה: גם פה אני מפריע?

מאיר פרוש: הוא לא נותן לי לדבר.

ניר אורבך: יבגני, אני מבקש ממך.

ניר אורבך: תן לו לסיים.

יבגני סובה: בסדר.

מאיר פרוש: אתה עוד מתיישב לידי.

מאיר פרוש: מה התיישבת פה?

יבגני סובה: עכשיו אתה תגיד לי גם איפה לשבת.

מאיר פרוש: לא, כי ישבת שם תמיד.

ניר אורבך: חבר הכנסת סובה, סליחה, הוא צודק, תן לו לסיים.

מאיר פרוש: ולכן אני אומר כך: חשוב מאוד לקיים את הוועדות, חשוב להקים אותן.

מאיר פרוש: הכול בסדר.

מאיר פרוש: אבל לא יכול להיות חבר בכיר בקואליציה שמבקש ממני שאקים – חשוב לו ועדת העלייה והקליטה, והוא רומס את הזכויות שלי פה.

ניר אורבך: חבר הכנסת פרוש, תודה רבה.

ניר אורבך: חבר הכנסת אשר, שבאת היום רגוע, אני חייב לציין.

לא חשבתי לדבר, אבל אני חושב שאולי, חבר הכנסת סובה, שאתה באמת בחור אינטליגנטי.

ואף אחד לא תוקף אותך.

כשמדברים אליך זה לא אומר שתוקפים אותך, אבאל'ה.

תקשיב.

מה שניסה להסביר לך הרב פרוש, אם אני הבנתי נכון - - -

יבגני סובה: תגיד לי, אתה חוזר על דבריו?

ניר אורבך: נו, עכשיו מה - - -

יבגני סובה: אבל אל תפנה אליי.

יבגני סובה: דבר עם הוועדה.

יבגני סובה: אגב, אני מבקש התייחסות של היועצת המשפטית.

איתן גינזבורג: מותר לו להתייחס אליך.

מה שרצה להגיד לך חבר הכנסת פרוש – אתה יודע מה?

לא לך.

ניר אורבך: תדבר אליי, נו.

מה שרצה להגיד חבר הכנסת פרוש ליושב-ראש, ולהעביר את זה באמצעותו אליך, היה כדלקמן: אתה מעלה נקודה שהיא נכונה, באמת יש ועדה, ועדה שצריכה לטפל בקליטה ובעלייה, חבל שהיא לא מתכנסת.

אבל כשאנחנו מרגישים שמעוותים את הכוח של ציבורים ענקיים – אגב, 59 ח"כים מתוך 120 – כשמעוותים את רצונם של הבוחרים של 59 מנדטים כאן - - -

ניר אורבך: 58.

58.

אה, שיקלי אצלך עדיין?

טוב.

אתה יודע מה, עוד אמת מופרכת שלכם.

אתם חיים בשקר הרי.

וזה מה שהוא ניסה להסביר.

תבין, המחאה שלנו היא על זה שלא נותנים לנו את הכלים – איך אמרה יושבת-ראש הקואליציה?

אני אומר לך, היא יכולה לעבוד בחנות פרחים, היא מחלקת פרחים בלי סוף לכולם.

גם מרגש אותה ההשתתפות שלנו והכול.

רק מה?

תבואו נכים בלי אצבע.

אצבע לא.

תבואו, תרגשו אותנו, תעירו הערות.

הכול בסדר.

להצביע לא.

זה מה שניסה להסביר הרב פרוש, ואני רק מחרה מחזיק אחריו, שגם כאלה שעלו לפני 60 שנה יש להם פה ילדים ונכדים והם רוצים לשמור על הדברים שחשובים להם.

ואם אתם, הקואליציה הדורסנית, הלא-לגיטימית הזאת במעשים שלה, לוקחים לנו את הכוח הזה, אל תלינו על שום דבר, גם אם הוא נכון ויש בו היגיון.

אני אומר דבר אחד.

אני אולי מנצל את ההזדמנות הזאת, ואני שואל אותך, יושב-ראש הוועדה, ואת חברת הכנסת סילמן, שהיא מצוינת בלזרוק דברים ולברוח.

אגב, גם בוועדה זה היה קורה, שהיא הייתה אומרת משהו, היינו עונים לה, ואז היא בטלפון.

לא משנה, יכול להיות שזה לא בגלל יחס לאופוזיציה, אולי זה סתם.

אבל אני רוצה לשאול אתכם שאלה: אתם – אתם – חלמתם בחיים שתגיעו למצב הזה, שבו עורכי הדין שלכם בענייני כשרות המזון בארץ זה חברת הכנסת יוליה מלינובסקי, שאני מאוד מעריך, וחבר הכנסת בליאק?

אתם חלמתם ששרים בממשלה, כשסוף סוף יש לנו ראש ממשלה ימני עם כיפה – ימני וכיפה – שרים אצלו יפתחו קו מוניות שירות למוקטעה?

האם זה מה שאתם חלמתם?

האם חלמתם שהמכון המשפטי באבו כביר יצטרך לעבוד בשבת לבקשת רע"מ, והעובדים היהודים יעבדו עבורם בשבת?

מאיר פרוש: כדי לכבד את הדת המוסלמית.

לא חלמתם, לא חשבתם.

אתם חיים בהכחשה.

אני כבר לא תולה תקוות ביושרה שלכם, כי אתם בלחץ, מלחיצים אתכם.

אבל זה לא מה שרציתם, לא זה מה שרצו הבוחרים שלכם, ולא זה מה שרוצה רוב עם ישראל.

תודה רבה, אדוני.

ניר אורבך: תודה, חבר הכנסת יעקב אשר.

איתן גינזבורג: אני יכול משפט?

ניר אורבך: חבר הכנסת גינזבורג, בבקשה.

איתן גינזבורג: חבר הכנסת אשר, גם אם הם לא האמינו שזה מה שיקרה - -

עוד פעם אשר?

יעקב.

אנחנו חברים.

איתן גינזבורג: - - אבל גם אני לא האמנתי שאתם תפזרו את הכנסת אחרי 29 יום ולא תכבדו את תוצאות הבחירות; גם אני לא האמנתי שלא תעבירו תקציב; גם אני לא האמנתי שתעשו כל כך הרבה דברים כנגד המדינה, והינה אנחנו נמצאים בסיטואציה הזאת.

איתן גינזבורג: אז גם אני לא האמנתי שהרבה מאוד דברים קרו.

רם שפע: מה עם כל הערבויות?

איתן גינזבורג: כן, הערבויות.

איתן גינזבורג: אז בוא לא נדבר על האמונות של האחרים, קודם כול לפני שמאשימים בוא נבדוק את השאלות שצריכות להיות מופנות אל עצמנו.

איתן גינזבורג: תודה.

יבגני סובה: אגב, אני חייב להגיד שהם דווקא כן נמצאים בוועדות, הם כן עובדים.

יבגני סובה: פה אני נותן לך מחמאה.

יבגני סובה: הח"כים של ש"ס ויהדות התורה כן באים לוועדות.

יבגני סובה: הבעיה שיש מרכז אופוזיציה ובאופוזיציה לא מעבירים שמות, מבזים את הכנסת.

איתן גינזבורג: אני קורא לך, יעקב ידידי, ולך, חבר הכנסת פרוש, אתם סיעה נפרדת, אתם סיעה עצמאית.

איתן גינזבורג: פעם התנהלתם כך.

איתן גינזבורג: היום אתם שבויים בידיו של אדם אחד.

איתן גינזבורג: כרתם את עתידכם והתנהלות

איתן גינזבורג: כם הפוליטית בידיו של אדם אחד, אפילו לא מפלגה.

איתן גינזבורג: אני קורא לכם להתחיל לפעול בצורה עצמאית, כסיעה עצמאית, כפי שנהגתם לאורך שנים ארוכות, ולהיות שותפים בתוך התהליך הדמוקרטי במעשה הפרלמנטרי בתוך כנסת ישראל, ולא לפעול על פי חליל של אנשים אחרים.

איתן גינזבורג: תודה רבה.

ניר אורבך: חבר הכנסת גינזבורג, תודה רבה.

רגע, ביקשתי לענות.

יבגני סובה: יש התייחסות - - -

ניר אורבך: חבר הכנסת סובה, עוד שנייה אתן לך גם.

יבגני סובה: לא צריך, רק ביקשתי התייחסות של היועצת המשפטית לנושא של קביעת יושב-ראש זמני לוועדה.

מאיר פרוש: זה לא על סדר-היום.

יבגני סובה: מותר לי לבקש.

מאיר פרוש: זה לא על סדר-היום.

מאיר פרוש: הוא מבקש.

יבגני סובה: מותר לי לבקש או לא?

יבגני סובה: או שגם אסור לבקש?

מאיר פרוש: דבר איתה.

מאיר פרוש: זה לא על סדר-היום.

ניר אורבך: רגע אחד.

ניר אורבך: חבר הכנסת יעקב אשר, בבקשה.

אני רוצה להגיד לאיתן ידידי: אני לא יכול לחלוק עליך על טעויות שנעשו אולי כך או אחרת בקדנציה הקודמת.

אני לא נכנס לזה עכשיו, יש לנו מספיק זמן לדבר על זה.

אבל אני רוצה רק לומר לך דבר אחד: אנחנו לא עובדים אצל אף אחד, אנחנו עובדים רק אצל מי ששולח אותנו.

ואני רוצה לספר לך סודות מישיבת ראשי הסיעות של האופוזיציה בעניין הזה.

מי שהיו אפילו יותר קיצוניים בעניין הזה, שאם אין לנו את הייצוג הנכון והאמיתי שלנו אז אנחנו לא צריכים לרקוד לפי החליל שלכם, נעשה את העבודה שלנו עד כלות אבל לא נשחק את המשחק הצבוע הזה שמבקשים מאיתנו לעשות, היום במיוחד לאור בג"ץ, דווקא אנשי הסיעות החרדיות היו אפילו הרבה יותר קיצוניים, יש פה כמה אנשים שיושבים בישיבות האלה ויגידו לך: זו הייתה דעתנו חד משמעית.

אם דעתנו הייתה אחרת סביר להניח שהיא גם הייתה מתקבלת.

אף אחד לא אומר לנו מה לעשות.

אני רוצה לומר לך: מחברי סיעת יהדות התורה וש"ס יש פה אנשים שהם יותר ותיקים מהרבה מהליכוד גם כן, ויודעים הלכה אחת או שתיים בהלכות הכנסת.

אנחנו יודעים שמה שקרה בכנסת הזאת לא קרה באף כנסת בצורה הזאת.

אתה יודע, שנינו היינו ראשי ערים, ואתה יודע שאדם חזק נמדד בזה שהוא יודע גם לחלק את הסמכויות והוא לא מפחד מהמציאות.

אדם חלש לוקח לעצמו כל יום שלייקעס – שניים בוועדת כספים, עוד אלף ניסיונות מאוחרים שהיו פה לאחרונה.

איתן גינזבורג: או מפזר את הכנסת אחרי שלא הצליח להקים ממשלה, ומוציא אותנו לטירוף שעד היום משלמים עליו.

תודה שאתה מאפשר לי לסיים.

איתן גינזבורג: שם התחיל הטירוף.

איתן גינזבורג: שם התחיל הטירוף.

איתן גינזבורג: לא היום, לא בקואליציה הזאת – שם, ב-29 באפריל 2019.

תודה, איתן.

לכן, אדוני היושב-ראש, אנחנו נעמוד על הזכות שלנו – זו לא זכות, זאת חובה שלנו כלפי הבוחרים שלנו.

ואתם צריכים להתעשת.

ואני יודע שאתם מחכים לאיזושהי החלטה של בג"ץ, כי ברמזים של בג"ץ זה טוב רק כשהימין בשלטון, רמזים ברורים מאוד.

בועז טופורובסקי: אנחנו לא פנינו לבג"ץ.

בועז טופורובסקי: אתם פניתם לבג"ץ, לא אנחנו.

בועז טופורובסקי: אתם פניתם.

כן, אפילו לרמזים אתם לא שועים, כי אתם מפחדים.

אז תמשיכו ככה ואל תבואו בטענות - - -

בועז טופורובסקי: נראה לי שאתם לא משתתפים במשחק הדמוקרטי כי אתם מפחדים.

ניר אורבך: חבר הכנסת אשר, אני חייב להגיד לך, שמעתי שעידית ריגשה אותך, גם אתה מרגש אותי, אני חייב להגיד לך.

ניר אורבך: באמת.

ניר אורבך: הדברים שלך מרגשים.

ניר אורבך: עכשיו, חבר הכנסת סובה.

אותה אמת כמו עידית?

ניר אורבך: לא.

אה.

אם זה לא, אז זו אמת.

זו אמת.

ניר אורבך: חבר הכנסת סובה, בבקשה תשאל את הייעוץ המשפטי.

יבגני סובה: אני רק שאלתי שאלה, אם יש תשובה משפטית לבקשה שלי – אני מבין שזה לא בסדר-היום, כי כמו שאמרתי, פספסתי את תחילת הדיון – בהיעדר הסכמת האופוזיציה לשתף פעולה בנושא של ועדות, אותן ועדות שהאופוזיציה אמורה לנהל, האם יש דרך למנות יושב-ראש זמני – אני מדגיש: זמני – על מנת שהוועדה תוכל לכהן כמו כל ועדה אחרת שלא פועלת?

יבגני סובה: כי אנחנו יודעים שיש נושאים שכן חשוב להעביר דרך הוועדות.

יבגני סובה: זו השאלה המשפטית שנשאלה אלייך, היועצת המשפטית של הוועדה.

מאיר פרוש: אדוני היושב-ראש, לפני שהיא עונה, אם היא הולכת לענות בעניין הזה, אז אני רוצה להעיר משהו.

ניר אורבך: כן, בבקשה.

מאיר פרוש: אני חושב שכאשר הנושא הזה נמצא בבג"ץ, והוא נמצא בבג"ץ בנוסח מסוים, במציאות מסוימת – הכנסת מתנהלת כך ומתנהלת כך, ויש אופוזיציה שמחרימה וכדומה, אחת, שתיים ושלוש, וזו התמונה שיש בפני בג"ץ – בא חבר הכנסת סובה ומבקש להפוך את הסיפור עכשיו.

מאיר פרוש: הוא אומר, כשנבוא לבג"ץ אז מה יגידו בקואליציה?

מאיר פרוש: הכנסת לא משותקת.

מאיר פרוש: הינה, היועצת המשפטית שלנו מצאה פתרון, איך אפשר לקיים ועדת העלייה והקליטה גם כשהאופוזיציה – לא קרה אסון, המדינה לא משותקת, הכול עובד.

מאיר פרוש: אני חושב שעכשיו אם את באה להמליץ ולומר שאפשר זו תמונה חדשה לגמרי.

מאיר פרוש: אז תחשבי על מה שאת עושה.

ניר אורבך: תודה רבה, חבר הכנסת פרוש.

ניר אורבך: ארבל, בבקשה.

ארבל אסטרחן: במישור הטכני צריך לומר שאין דבר כזה של יו"ר זמני.

ארבל אסטרחן: זאת אומרת, יו"ר ועדה נבחר, בהתאם לסעיף 106 לתקנון, בהמלצה של ועדת הכנסת, ואז הוועדה בוחרת.

ארבל אסטרחן: ויש גם אפשרויות אחר כך להחליף את - - -

יבגני סובה: אבל בכספים היה, לא?

ארבל אסטרחן: נכון.

ארבל אסטרחן: בכספים ובחוץ וביטחון החוק קובע שעד להקמת הוועדות הקבועות כל הוועדה היא זמנית.

ארבל אסטרחן: מי שבוחר אותה זו הוועדה המסדרת, זו לא מליאת הכנסת, ושם באמת יש הסדר קבוע בחוק.

ארבל אסטרחן: המונח הזה לא קיים בשוטף ברגע שקמו הוועדות הקבועות, והוועדה בעצם קמה.

ארבל אסטרחן: מה שאי-אפשר לעשות זה למנות לה יושב-ראש בגלל ההתחייבות וההחלטה, שהיא גם צודקת, שבראשה יעמוד - - -

יבגני סובה: כי אף פעם לא נתקלנו במצב ש-60 יום לא היו שמות לוועדות.

יבגני סובה: זו פעם ראשונה בכנסת מזה 70 שנה, נכון?

יבגני סובה: זו השאלה.

זו פעם ראשונה שדורסים את זכויות - - -

יבגני סובה: 90 יום כבר אין ועדה.

היושב-ראש אפילו התרגש ממה שאמרתי.

ארבל אסטרחן: הוועדות קמו ב-12 ביולי.

ארבל אסטרחן: ולכן, היות שההחלטה היא שבראשות הוועדה יעמוד חבר אופוזיציה, וסיעות האופוזיציה לא נתנו שמות, אז לא ניתן למנות יושב-ראש לוועדה בשלב הזה.

ניר אורבך: טוב, תודה רבה.

מאיר פרוש: נרגעתי.

ניר אורבך: אנחנו עוברים לסעיף האחרון בסדר-היום.

ניר אורבך: לצערי, שוב, נדלג על סעיפים ד', ה', ו', ז', כי אין לנו פה קוורום מתאים ואין לנו גם שמות מהאופוזיציות.

ניר אורבך: אנחנו עוברים לסעיף ח': ההצעה להוספת חבר מסיעות האופוזיציה לוועדת העבודה והרווחה.

ניר אורבך: אני אקרא את ההצעה.

ניר אורבך: אני מתכבד להציג את הצעת ועדת הכנסת להגדיל את מספר חברי ועדת העבודה והרווחה – זו ההודעה שאני אקרא, בעזרת השם, ברגע שיאושר במליאה – להגדיל את מספר חברי ועדת העבודה והרווחה מ-14 ל-15.

ניר אורבך: כיום יש 14 חברים בוועדת העבודה והרווחה: 8 חברים לקואליציה ו-6 חברים לאופוזיציה.

ניר אורבך: אנחנו מציעים להוסיף חבר אחד מסיעת הליכוד בוועדה ולהגדיל את מספר חברי האופוזיציה בוועדה ל-7.

ניר אורבך: מי בעד?

ניר אורבך: ירים את ידו בבקשה.

- דדון: שניים בעד.

ניר אורבך: מי נגד?

ניר אורבך: אושר.

ניר אורבך: גם סעיף ח' עבר.

אני מבקש שיירשום בפרוטוקול: מעט מדי, מאוחר מדי.

ניר אורבך: ואנחנו מוסיפים חבר אחד מסיעות האופוזיציה לוועדת העבודה והרווחה.

ניר אורבך: אנחנו נודיע על זה היום, בעזרת השם, במליאה.

- דדון: לא, נצביע.

ארבל אסטרחן: זו הצבעה.

ניר אורבך: נצביע על זה במליאה.

ניר אורבך: ירדנה, תודה רבה.

ניר אורבך: תודה רבה לכם, חברי הכנסת.

רגע, סקירה מדינית.

ניר אורבך: זה לא במסגרת הוועדה.

לא, כל העיתונאים פה כבר.

ניר אורבך: אז אני אלך לעיתונאים.

אתה הולך אליהם לפני שאתה נותן לנו, חברי הוועדה?

ניר אורבך: תודה רבה לכם.

ניר אורבך: אני נועל את הישיבה.